** Základná škola, Kúpeľná 2, 080 01 Prešov**

**Vážení rodičia.**

Riaditeľstvo školy Vám oznamuje, že podľa § 25 ods. 1 - 4 zákona č. 596/2003 Z. z. o štátnej správe v školstve a školskej samospráve, k 26.06.2024 uplynie funkčné obdobie orgánu školskej samosprávy – Rady školy pri ZŠ, Kúpeľná 2, Prešov.

**Riaditeľka školy**, na základe prislúchajúcej legislatívy, **vyzýva všetkých rodičov školy k aktívnej účasti** na voľbe 4 zástupcov rodičov za členov Rady školy, ktorá sa uskutoční v školskej jedálni v termíne

**23. máj 2024 o 16,30 hod**.

**Postup voľby členov Rady školy za rodičov:**

1. Riaditeľka školy do **22. 05. 2024** do 15,00 hod. prijíma návrhy kandidátov:
* prostredníctvom mailovej komunikácii na adrese skola@zskuppo.sk  v tomto znení :

meno, priezvisko navrhovaného kandidáta, trieda, v ktorej má dieťa, s vyjadrením sa - ” súhlasím s návrhom na kandidatúru, môj súhlas je možné

 overiť na telefónnom čísle ....................” .

* osobne s písomným vyjadrením súhlasu kandidáta ( viď tlačivo v prílohe a nachádza sa aj na vrátnici v škole)
* kandidáta na voleného zástupcu za rodičov za člena Rady školy môže po jeho súhlase navrhnúť ktorýkoľvek z voličov.
1. Dňa **23.05.2024**  riaditeľka školy v spolupráci s predsedom RŠ pred samotným volebným aktom predloží :

- návrh na ustanovenie návrhovej a volebnej komisie, zapisovateľa a overovateľov

 zápisnice,

* predseda mandátovej komisie zabezpečí kontrolu prezenčných listín a overí prítomnosť oprávnených voličov, či počet zúčastnených voličov je nadpolovičnou väčšinou všetkých oprávnených voličov a výsledok zistenia oznámi riaditeľke školy,
* predseda návrhovej komisie vyzve jednotlivých kandidátov k predstaveniu sa, ďalší kandidát môže byť navrhnutý aj na volebnej schôdzi, po jeho písomnom súhlase bude doplnený do volebného lístka, po uzatvorení kandidátky vyzve členov volebnej komisie k príprave volebného aktu.
* predseda volebnej komisie otvorí priebeh priamej voľby
1. Podmienky priamej voľby :
* voľby do Rady školy sa uskutočnia za prítomnosti nadpolovičnej väčšiny oprávnených voličov, ak sa nezúčastní nadpolovičná väčšina oprávnených voličov, riaditeľka školy vyhlási opakovanú voľbu, pričom sa pri opakovaných voľbách podmienka účasti nadpolovičnej väčšiny nevyžaduje,
* mandátová komisia overí, na základe prezenčnej listiny, počet nadpolovičnej väčšiny oprávnených voličov **-rodič, zastupujúci viacero detí, svoju prítomnosť potvrdí na prezenčnej listine v najnižšom ročníku,** a vyzve kandidátov k ich predstaveniu sa - **predmetný zoznam kandidátov bude prístupný vo vestibule školy,**
* voľby sa uskutočnia tajným hlasovaním,
* pri voľbe zástupcu rodičov do orgánu školskej samosprávy môžu rodičia uplatniť len **jeden hlas bez rozdielu počtu ich detí v škole,**
* platný hlasovací lístok je ten, na ktorom **rodič zakrúžkuje por. číslo jedného, dvoch, troch alebo najviac štyroch uchádzačov zo zoznamu kandidátov** , ktorí so svojou kandidatúrou súhlasili,
* do Rady školy sú zvolení vo voľbách za členov tí zástupcovia rodičov žiakov školy , ktorí vo voľbách získali najvyšší počet hlasov oprávnených voličov,
* volič, pred svojim odchodom vloží hlasovací lístok do volebnej urny za prítomnosti členov volebnej komisie,
* po volebnom akte, riaditeľka školy v spolupráci s volebnou komisiou zabezpečí vypracovanie zápisnice z volieb za prítomnosti jej overovateľov a s výsledkami volieb oboznámi rodičov prostredníctvom edupage,
* víťazom volieb sú kandidáti podľa poradia od najvyššieho počtu hlasov, ak nastane rovnosť hlasov, o víťazovi sa rozhodne žrebovaním (§ 1 ods. 9 vyhlášky MŠ SR č. 291/2004 Z. z.).

**V Prešove, 13.05.2024**

 **PaedDr. Eva Bilišňanská**

 **riaditeľka školy**